HPT-BSM กอดคอกันร่วงหลังใช้เกณฑ์ Cash Balance วันแรก
HPT-BSM กอดคอกันร่วงหลังใช้เกณฑ์ Cash Balance วันแรก
13 ก.ค. 2558

ผู้สื่อข่าวรายงานว่า บริษัท โฮม พอตเทอรี่ จำกัด (มหาชน) หรือ HPT ณ เวลา 11.08 น. อยู่ที่ระดับ 2.10 บาท ลบ 0.36 บาท หรือ 14.63% ด้วยมูลค่าซื้อขาย 44.86 ล้านบาท ขณะเดียวกันบริษัท บิวเดอสมาร์ท จำกัด (มหาชน) หรือ BSM ณ เวลา 11.10 น. อยู่ที่ระดับ 0.83 บาท ลบ 0.05 บาท หรือ 5.68 % ด้วยมูลค่าซื้อขาย 4.24 ล้านบาท หลังใช้เกณฑ์ Cash Balance วันแรก
โดยตลาดหลักทรัพย์แห่งประเทศไทย(ตลท.)ประกาศรายชื่อหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance คือ บมจ.บิวเดอสมาร์ท(BSM) และบมจ.โฮม พอตเทอรี่(HPT)โดยมีผลตั้งแต่วันที่ 13 ก.ค.-21 ส.ค.58
อนึ่ง HPT เข้าตลาดหลักทรัพย์ เอ็ม เอ ไอ(MAI)เทรดวันแรกเมื่อวันที่ 29 มิ.ย.58 ในกลุ่มสินค้าอุปโภคบริโภค โดยราคาขาย IPO ที่ 1.00 บาท/หุ้น